Hotărârea Curții (Camera a cincea) din 8 octombrie 2020 (cerere de decizie preliminară formulată de College van Beroep voor het bedrijfsleven - Țările de Jos) – Crown Van Gelder BV/Autoriteit Consument en Markt
(Cauza C-360/19)1
(Trimitere preliminară – Piața internă a energiei electrice – Directiva 2009/72/CE – Articolul 37 – Atribuțiile și competențele autorităților de reglementare – Soluționarea alternativă a litigiilor – Noțiunea de „parte care intenționează să depună o plângere” – Plângere formulată de un client final împotriva unui operator de transport și de sistem la care instalația acestui client nu este racordată direct – Pană de curent produsă în acest sistem – Lipsa unei relații contractuale între clientul respectiv și operatorul sistemului în discuție – Admisibilitatea plângerii)
Limba de procedură: neerlandeza
Instanța de trimitere
College van Beroep voor het bedrijfsleven
Părțile din procedura principală
Apelantă: Crown Van Gelder BV
Intimată: Autoriteit Consument en Markt
cu participarea: TenneT TSO BV
Dispozitivul
Articolul 37 alineatul (11) din Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE trebuie interpretat în sensul că autoritatea de reglementare nu poate respinge o plângere formulată de un client final împotriva operatorului de transport și de sistem în urma unei pene de curent produse în acest sistem, pentru motivul că instalația acestui client final nu este racordată direct la sistemul de transport menționat, ci doar la un sistem de distribuție alimentat de acesta.
____________
1     JO C 270, 12.8.2019.